Menni Pakyao qanday shartlar asosida Konor Makgregor bilan jang qilishga rozi bo‘lishini aytdi

Filippinlik bokschi Menni Pakyao qanday shartlar asosida Konor Makgregor bilan ringga chiqishini aytdi. Uning so‘zlariga ko‘ra, buning uchun unga jangning sopromouterligi berilishi kerak.

Hozir Paradigm Sports Management bilan shartnomam yo‘q. Men o‘zimning Pac Sports and Entertainment kompaniyamga asos soldim va muxlislarga ular xohlagan narsani berishga tayyorman, ya’ni Konor bilan hayajonli jangni. Ushbu jang men mazkur tadbirning tashkilotchisi bo‘lsamgina amalga oshadi.
Menni Pakyao, bokschi
41 yoshli Pakyao professional boksda 71 ta jang o‘tkazib, ularning 62 tasida g‘alaba qozongan, 7 tasida esa mag‘lubiyat alamini totib ko‘rgan. Uning ishtirokidagi yana 2 ta jang durang bilan yakunlangan.
32 yoshli MMA jangchisi Makgregorning hisobida esa 26 ta jang, 22 g‘alaba va 4 mag‘lubiyat bor. Shuningdek, u boks qoidalari asosida o‘tgan jangda (2017-yil avgust oyida) Floyd Meyvezerga imkoniyatni boy berib qo‘ygan.